-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ความเป็นมาและพัฒนาการที่สำคัญของ บริษัท โมเดอร์นฟอร์มกรุ๊ป จำกัด (มหาชน)

บริษัท โมเดอร์นฟอร์มกรุ๊ป จำกัด (มหาชน) เป็นผู้ผลิตและจำหน่ายเฟอร์นิเจอร์สำนักงาน
เฟอร์นิเจอร์บ้าน เฟอร์นิเจอร์ครัว เฟอร์นิเจอร์นอกอาคาร เฟอร์นิเจอร์ห้องน้ำ
และนำเข้าวัสดุอุปกรณ์ที่ใช้ในการประกอบเฟอร์นิเจอร์ และตกแต่งบ้าน
โดยมีการเติบโตและพัฒนาอย่างต่อเนื่องมากว่า 30 ปี

โดยเริ่มต้นในฐานะผู้นำเข้าวัสดุอุปกรณ์เฟอร์นิเจอร์ และตกแต่งภายใน (Furniture Fittings)
ภายใต้บริษัท โฮมเดคคอเรตีฟโปรดักส์ จำกัด ในปี 2521
จากประสบการณ์ในการดำเนินธุรกิจของโฮมเดคคอเรตีฟโปรดักส์ Modernform Home
Decorative นำไปสู่การทำธุรกิจเฟอร์นิเจอร์ภายในประเทศ โดยก่อตั้งบริษัท
โมเดอร์นฟอร์มเฟอร์นิเจอร์ จำกัด ขึ้นเพื่อผลิตและจัดจำหน่ายเฟอร์นิเจอร์สำนักงาน Modernform
Workplace ในปี 2523
และมีการพัฒนาธุรกิจอย่างต่อเนื่องและขยายตัวอย่างรวดเร็วไปสู่ตลาดเฟอร์นิเจอร์บ้าน
Modernform Exclusive Living และเฟอร์นิเจอร์ครัว Modernform Kitchen
ในเวลาต่อมา

กลุ่มโมเดอร์นฟอร์มได้ขยายตัวอย่างรวดเร็วจนมีธุรกิจ 9 บริษัท ต่อมาในปี 2533
ได้รวมธุรกิจทั้งหมดเข้าด้วยกันภายใต้ บริษัท โมเดอร์นฟอร์มกรุ๊ป จำกัด และเพิ่มทุนจดทะเบียนจาก
8 ล้านบาท เป็น 255 ล้านบาท โดยมีคณะกรรมการบริษัทและคณะกรรมการบริหารชุดเดียว
และมีโชว์รูมต่าง ๆ ของบริษัทเองในการจัดจำหน่ายสินค้าทุกแบรนด์
และเข้าเป็นบริษัทจดทะเบียนรับอนุญาตลาดหลักทรัพย์แห่งประเทศไทยในปี 2535
โดยเพิ่มทุนจดทะเบียนอีกเป็น 600 ล้านบาท และ 892 ล้านบาทในปัจจุบัน
มีเป้าหมายให้เป็นบริษัทที่ผลิตและจำหน่ายเฟอร์นิเจอร์ครบวงจรสำหรับลูกค้าระดับกลางและสูง
พร้อมชูฐานะผู้สร้างสรรค์นวัตกรรมแห่งเฟอร์นิเจอร์เป็นแนวรุกเพื่อตอบสนองความต้องการที่หลากหลาย
โดยเพิ่มผลิตภัณฑ์ทั้งการนำเข้าเฟอร์นิเจอร์จากต่างประเทศ Casabella by Modernform
สำหรับผู้นิยมสินค้าดีไซน์และคุณภาพระดับสูง และการพัฒนาผลิตภัณฑ์ของตนเองอย่างต่อเนื่อง
โดยออกสินค้าใหม่ๆ ทั้ง Life by Modernform เฟอร์นิเจอร์บ้านที่โดดเด่นด้วยดีไซน์ Xteria
by Modernform เฟอร์นิเจอร์นอกอาคาร Bathique by Modernform
ผลิตภัณฑ์ห้องน้ำระดับพรีเมี่ยม และ Readydor by Modernform ระบบประตูสำเร็จรูป
และพื้นไม้สำเร็จรูป Feel Floor by Modernform เป็นต้น

นอกจากนี้ บริษัทยังมุ่งเน้นในการเป็นผู้นำเข้าวัสดุอุปกรณ์สำหรับการตกแต่งภายใน
และสำหรับเฟอร์นิเจอร์ โดยการจัดหาวัสดุอุปกรณ์ใหม่ๆ และเครื่องมือช่าง stanley
ที่ทันสมัยและเน้นประโยชน์ใช้สอย รวมทั้งวัสดุปูพื้นไม่ว่าจะเป็นพรมแผ่น Interface หินสังเคราะห์
Verona Stone และผลิตภัณฑ์ภายในห้องน้ำ เป็นต้น

ปัจจุบันนอกเหนือจากการจัดจำหน่ายผ่านโชว์รูมในพื้นที่ศูนย์การค้าหรือห้างสรรพสินค้าต่างๆ และการ
เพิ่มช่องทางการตลาดโดยการสร้างโชว์รูมที่เป็น Shopping Gallery
ของตนเองที่ถนนศรีนครินทร์ คริสตัลดีไซน์เซ็นเตอร์ โมเดอร์นฟอร์มบูติค แกลเลอรี่
ที่สยามพารากอน โฮมเวิร์คพัทยา และโฮมเวิร์คภูเก็ต แล้วบริษัทได้ขยายระบบ Contract Sales
ที่เป็นการทำสัญญาโดยตรงกับกลุ่มผู้ประกอบการเจ้าของธุรกิจ
เจ้าของโครงการอสังหาริมทรัพย์ต่างๆ โดยมีอัตราส่วนการขายผ่านโชว์รูม และการขายโครงการ
ในอัตราส่วน 20:80

ลักษณะการประกอบธุรกิจของบริษัท และบริษัทย่อย

บริษัท โมเดอร์นฟอร์มกรุ๊ป จำกัด (มหาชน)
ดำเนินธุรกิจผลิตและจำหน่ายเฟอร์นิเจอร์ครบวงจรครอบคลุมทั้งเฟอร์นิเจอร์สำนักงาน
Modernform Workplace, เฟอร์นิเจอร์บ้าน Modernform Exclusive Living และ Life
by Modernform เฟอร์นิเจอร์ชุดครัว Modernform Kitchen เฟอร์นิเจอร์ห้องน้ำ bathique
by Modernform และเฟอร์นิเจอร์นอกอาคาร Xteria by Modernform
โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่านทีมงานขายตรงโครงการ
เครือข่ายโชว์รูมทั่วประเทศของบริษัทเอง และผ่านตัวแทนจำหน่ายในภูมิภาคต่างๆ
ตลอดจนส่งออกไปจำหน่ายยังตลาดต่างประเทศ นอกจากนี้บริษัทยังนำเข้าเฟอร์นิเจอร์ชั้นนำ
Casabella by Modernform จากประเทศอิตาลีและอเมริกา
และเป็นผู้นำเข้าวัสดุอุปกรณ์เฟอร์นิเจอร์และวัสดุเพื่อการตกแต่งภายในจากต่างประเทศ
รวมทั้งจัดให้บริการทั้งก่อนและหลังการขายภายใต้การดำเนินงานของบริษัทเองทั้งหมด

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 3 บริษัทดังนี้

1. บริษัท โมเดอร์นฟอร์มทาวเวอร์ จำกัด จัดตั้งขึ้นในปี 2534 โดยบริษัท โมเดอร์นฟอร์มกรุ๊ป
จำกัด (มหาชน) เข้าถือหุ้นทั้งหมดร้อยละ 100 ในบริษัท โมเดอร์นฟอร์มทาวเวอร์ จำกัด
ปัจจุบันมีทุนจดทะเบียน 220 ล้านบาท เป็นเจ้าของกรรมสิทธิ์ที่ดินและอาคารสำนักงาน
“โมเดอร์นฟอร์มทาวเวอร์” บนถนนศรีนครินทร์ เนื้อที่รวม 3-0-35 ไร่ เป็นอาคาร 28 ชั้น
พื้นที่ใช้สอยรวม 26,000 ตร.ม. เปิดดำเนินการตั้งแต่ปี 2538
โดยมีวัตถุประสงค์เพื่อใช้เป็นที่ทำการสำนักงานใหญ่ของบริษัท โมเดอร์นฟอร์มกรุ๊ป จำกัด (มหาชน)
บริษัทย่อยและบริษัทร่วม
และเป็นศูนย์แสดงสินค้ารวมผลิตภัณฑ์ทุกประเภทครบวงจรในอาคารเดียวกันของบริษัท
ส่วนพื้นที่ที่เหลือเพื่อเป็นอาคารสำนักงานให้เช่าแก่บุคคลภายนอก

2. บริษัท โมเดอร์นฟอร์มเฮลท์แอนด์แคร์ จำกัด จัดตั้งขึ้นเมื่อปี 2548 เพื่อผลิต จำหน่าย นำเข้า
ส่งออกต่างประเทศ บริการซ่อมแซม และให้เช่าซึ่งสินค้าเพื่อสุขภาพตลอดจนอุปกรณ์ เครื่องมือ
เครื่องใช้ซึ่งสินค้าสุขภาพ เพื่อใช้ในโรงพยาบาล สถานพักฟื้น และที่อยู่อาศัย โดยบริษัท
โมเดอร์นฟอร์มกรุ๊ป จำกัด (มหาชน) เข้าถือหุ้นในสัดส่วนร้อยละ 60 ของทุนจดทะเบียน 16
ล้านบาท มูลค่าหุ้นละ 10 บาท มีสำนักงานตั้งอยู่เลขที่ 699 อาคารโมเดอร์นฟอร์มทาวเวอร์
ถนนศรีนครินทร์ แขวงสวนหลวง เขตสวนหลวง กรุงเทพมหานคร

3. บริษัท ระฟ้า แอสโซซิเอทส์ จำกัด จัดตั้งขึ้นเมื่อปี 2549 โดยเปลี่ยนชื่อจากบริษัท เอกซ์ทีเรีย
จำกัด เนื่องจากมีการเปลี่ยนแปลงโครงสร้างการถือหุ้น การบริหารงาน
และวัตถุประสงค์ในการดำเนินธุรกิจ โดยประกอบธุรกิจรับเป็นที่ปรึกษา
ให้คำแนะนำด้านการออกแบบ รวมถึงควบคุมงานก่อสร้างต่างๆ และเข้าถือหุ้นใน ห้างหุ้นส่วนจำกัด
บริษัทจำกัด และบริษัทมหาชน (Holding Company) มีทุนจดทะเบียนและชำระแล้ว 30 ล้านบาท
มูลค่าหุ้นละ 10 บาท โดยบริษัท โมเดอร์นฟอร์มกรุ๊ป จำกัด (มหาชน)
เข้าถือหุ้นในอัตราส่วนร้อยละ 75 ของทุน จดทะเบียน ซึ่งประกอบด้วยบริษัทย่อย และบริษัทร่วมรวม
3 บริษัท ได้แก่บริษัท สำนักงานออกแบบระฟ้า จำกัด บริษัท ระฟ้าพลัสอาร์คิเต็ค จำกัด
และบริษัทระฟ้าพลัสแมเนจเม้นท์ จำกัด ซึ่งประกอบธุรกิจเกี่ยวกับงานสถาปัตยกรรมทั้งสิ้น

ทั้งนี้ บริษัทย่อยทั้ง 3 บริษัทมิได้มีการถือหุ้นระหว่างกันแต่อย่างใด

3.3 โครงสร้างรายได้จากแต่ละกลุ่มธุรกิจ

โครงสร้างรายได้สำหรับปี 2551-2553 จากการประกอบธุรกิจของบริษัท และบริษัทย่อยอีก 3
บริษัท สามารถแยกเป็นกลุ่มธุรกิจ 3 กลุ่ม

+---------------+----------------+----+------+---+-----+---+-----+---+
| สายผลิต        | ดำเนินการโดย    | ถือ | ปี    |   | ปี   |   | ปี   |   |
| ภัณฑ์ / กลุ่มธุรกิจ |                | หุ้น | 2553 |   | 2   |   | 2   |   |
|               |                |    |      |   | 552 |   | 551 |   |
+===============+================+====+======+===+=====+===+=====+===+
|               |                | ร  | ล้า   | % | ล้าน | % | ล้าน | % |
|               |                | ้อย | นบาท |   | บาท |   | บาท |   |
|               |                | ละ |      |   |     |   |     |   |
+---------------+----------------+----+------+---+-----+---+-----+---+
| ธุรกิจเฟอร์นิเจอร์ | บมจ.           | -  |      |   |     |   |     |   |
|               | โมเดอร์นฟอร์มกรุ๊ป |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 993  | 3 | 811 | 3 | 1,  | 3 |
| เฟอ           |                |    |      | 3 |     | 4 | 045 | 8 |
| ร์นิเจอร์สำนักงาน |                |    | 11   |   |     |   |     |   |
+---------------+----------------+----+------+---+-----+---+-----+---+
| -             |                |    | 1    | 3 | 790 | 3 | 885 | 3 |
| เฟอร์นิเจอร์บ้าน  |                |    | ,058 | 5 |     | 3 |     | 2 |
+---------------+----------------+----+------+---+-----+---+-----+---+
| -             |                |    | 61   | 2 | 34  | 1 | 100 | 4 |
| เ             |                |    |      |   |     |   |     |   |
| ฟอร์นิเจอร์ส่งออก |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 49   | 2 | 50  | 2 | 66  | 2 |
| เ             |                |    |      |   |     |   |     |   |
| ฟอร์นิเจอร์นำเข้า |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 383  | 1 | 351 | 1 | 369 | 1 |
| วัสดุอ          |                |    |      | 3 |     | 5 |     | 3 |
| ุปกรณ์เฟอร์นิเจอร์ |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 161  | 5 | 161 | 6 | 155 | 6 |
| พรม           |                |    |      |   |     |   |     |   |
| แผ่นปูพื้นสำนักงาน |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 18   | 1 | 12  | 1 | -   | - |
| เฟอร์น         |                |    |      |   |     |   |     |   |
| ิเจอร์นอกอาคาร* |                |    |      |   |     |   |     |   |
+---------------+----------------+----+------+---+-----+---+-----+---+
| -             | บจ.โมเดอร์นฟ    | 60 | 60   | 2 | 55  | 2 | 56  | 2 |
| เฟอร          | อร์มเฮลท์แอนด์แคร์ |    |      |   |     |   |     |   |
| ์นิเจอร์เพื่อสุขภาพ |                |    |      |   |     |   |     |   |
+---------------+----------------+----+------+---+-----+---+-----+---+
| ธุรกิจให้เ       | บจ.โมเด        | 1  | 66   | 2 | 67  | 3 | 62  | 2 |
| ช่าพื้นที่และบริการ | อร์นฟอร์มทาวเวอร์ | 00 |      |   |     |   |     |   |
+---------------+----------------+----+------+---+-----+---+-----+---+
| ธุรกิจออก       | บจ.            | 75 | 47   | 2 | 24  | 1 | -   | - |
| แบบสถาปัตยกรรม | ระฟ้าแอสโซซิเอทส์ |    |      |   |     |   |     |   |
+---------------+----------------+----+------+---+-----+---+-----+---+
| อื่นๆ *         | -              | -  | 91   | 3 | 41  | 2 | 16  | 1 |
+---------------+----------------+----+------+---+-----+---+-----+---+
|               | รวม            |    | 2    | 1 | 2,  | 1 | 2,  | 1 |
|               |                |    | ,987 | 0 | 396 | 0 | 754 | 0 |
|               |                |    |      | 0 |     | 0 |     | 0 |
+---------------+----------------+----+------+---+-----+---+-----+---+

หมายเหตุ : *รายได้อื่นๆ ของบริษัทและบริษัทย่อย ส่วนใหญ่ประกอบด้วย
กำไรจากการขายเงินลงทุน, รายได้จากค่าบริการ กำไรจากการขายสินทรัพย์
และค่าขายเศษวัสดุ, เป็นต้น

3.4 เป้าหมายการดำเนินธุรกิจ

ด้วยวิสัยทัศน์ปัจจุบันซึ่งถือเป็นเป้าหมายหลักในการดำเนินธุรกิจของบริษัท คือ
การมุ่งมั่นสร้างสรรค์นวัตกรรมเพื่อเติมเต็มความสุขและคุณภาพชีวิตของผู้บริโภคทั้งในที่ทำงานและที่อยู่อาศัย
ธุรกิจของบริษัทเติบโตอย่างต่อเนื่อง และเป็นการสร้างความแตกต่างด้วยดีไซน์
และคุณภาพของสินค้า ทั้งส่วนที่เป็นเฟอร์นิเจอร์สำนักงาน เฟอร์นิเจอร์บ้าน เฟอร์นิเจอร์ครัว
และวัสดุอุปกรณ์ตกแต่ง โดยเน้นการทำตลาดให้ทุกๆ กลุ่มสินค้าให้โดดเด่น
สามารถแข่งขันและเป็นผู้นำเมื่อเทียบกับคู่แข่งในตลาดเดียวกัน บริษัทมีการลงทุนเพื่อสร้าง
Corporate Brand “Modernform” อย่างต่อเนื่อง เพื่อให้เป็นที่จดจำด้วยเอกลักษณ์
และภาพลักษณ์ที่จะทำให้ผู้บริโภคเชื่อมั่นในผลิตภัณฑ์ที่มีความทันสมัย
รวมทั้งพัฒนาระบบการบริการทั้งก่อน และหลังการขายเพื่อตอบสนองผู้บริโภคให้ดียิ่งขึ้นตลอดเวลา

บริษัทยังคงเน้นหาธุรกิจใหม่ ตลอดจนการนำเสนอสินค้าใหม่
ไม่ว่าจะด้วยการบริหารด้านศักยภาพของบริษัทเอง
หรือเป็นการร่วมมือกับพันธมิตรจากบริษัททั้งในและต่างประเทศ
ดังจะเห็นได้จากบริษัทในเครือที่ได้จัดตั้งขึ้น เช่น โมเดอร์นฟอร์มเฮลท์แอนด์แคร์
และบริษัทในเครือระฟ้า รวมทั้งสินค้าใหม่ๆ ที่เพิ่มขึ้นในปี 2553 อาทิเช่น สินค้าพื้นไม้จริง
(Engineer Wood) “Feel Floor” ที่เพิ่มขึ้นในสินค้ากลุ่ม Flooring ของสายธุรกิจวัสดุตกแต่ง
(Home Decorative Products)
นอกจากนี้บริษัทยังได้เพิ่มความหลากหลายให้กับแต่ละกลุ่มผลิตภัณฑ์ด้วยการนำเข้าสินค้าจากต่างประเทศในแถบเอเชียซึ่งสามารถทำตลาดได้อย่างรวดเร็ว
และมีความยืดหยุ่นมากในการบริหารงาน